ᱟᱞᱯᱷᱨᱮᱰ ᱱᱚᱵᱮᱞ

ᱟᱞᱯᱷᱨᱮᱰ ᱵᱚᱨᱱᱟᱰ ᱱᱚᱵᱮᱞ () ᱫᱚ ᱦᱩᱭᱩᱜ ᱠᱟᱱᱟᱭ ᱢᱤᱫ ᱥᱩᱭᱰᱤᱥ ᱫᱤᱥᱚᱢ ᱨᱤᱱᱤᱡ ᱢᱤᱫ ᱡᱟᱜ ᱜᱩᱱᱩᱱ ᱥᱟᱬᱮᱥᱤᱭᱟᱹ, ᱤᱧᱡᱤᱱᱤᱭᱟᱹᱨ ᱢᱮᱱᱫᱚ ᱠᱟᱹᱣᱰᱤ ᱟᱹᱨᱤ ᱜᱚᱲᱦᱚᱱᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱵᱚᱯᱷᱚᱨᱥ ᱠᱚᱢᱯᱟᱹᱱᱤ ᱨᱤᱱᱤᱡ ᱢᱟᱨᱮ ᱢᱟᱹᱞᱤᱠ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱭᱟᱜ  ᱓᱕᱐ ᱠᱷᱚᱱ ᱵᱟᱹᱲᱛᱤ ᱯᱟᱴᱮᱱᱴ ᱢᱮᱱᱟᱜ ᱛᱟᱭᱟ, ᱚᱱᱟ ᱠᱚ ᱢᱩᱸᱫᱽ ᱠᱷᱚᱱ ᱰᱤᱱᱟᱢᱟᱭᱤᱴ ᱫᱚ ᱵᱟᱹᱲᱛᱤ ᱧᱩᱢ ᱟᱱᱟᱜ ᱥᱤᱨᱤᱡᱽ ᱠᱟᱱᱟ ᱾ ᱟᱡᱟᱜ ᱟᱨᱡᱟᱣ ᱨᱮᱱᱟᱜ ᱵᱟᱹᱲᱛᱤᱜᱟᱱ ᱠᱟᱹᱣᱰᱤ ᱜᱮ ᱱᱚᱵᱮᱞ ᱮᱠᱟᱰᱮᱢᱤ ᱛᱮᱭᱟᱨ ᱞᱟᱹᱜᱤᱫ ᱮ ᱠᱷᱚᱨᱚᱪ ᱞᱮᱫ ᱛᱟᱦᱮᱸᱫ ᱾ ᱱᱮᱛᱟᱨᱟᱜ ᱠᱚᱢᱯᱟᱹᱱᱤ ᱰᱟᱭᱱᱟᱢᱟᱭᱤᱴ ᱱᱚᱵᱮᱞ ᱟᱨ ᱟᱠᱡᱚ ᱱᱚᱵᱮᱞ ᱫᱚ ᱱᱚᱵᱮᱞ ᱛᱮᱭᱟᱨ ᱟᱠᱟᱫ ᱠᱚᱢᱯᱟᱹᱱᱤ ᱠᱟᱱᱟ ᱾

 ᱯᱩᱭᱞᱩ ᱡᱤᱭᱚᱱ 
ᱟᱞᱯᱷᱨᱮᱰ ᱵᱚᱨᱱᱟᱰ ᱱᱚᱵᱮᱞ (Alfred Bernhard Nobel, ᱑᱘᱓᱓-᱑᱘᱙᱖) ᱫᱚ ᱤᱢᱟᱱᱩᱣᱮᱞ ᱱᱚᱵᱮᱞ ᱟᱨ ᱟᱱᱫᱨᱤᱛᱮ ᱟᱞᱥᱮᱞ ᱱᱚᱵᱮᱞ( Andritte Ahlsell Nobel ) ᱛᱤᱠᱤᱱᱤᱡ ᱠᱚᱲᱟ ᱜᱤᱫᱽᱨᱟᱹ ᱠᱟᱱᱟᱭ ᱾ ᱱᱩᱭ ᱫᱚ ᱒᱑ ᱚᱠᱴᱚᱵᱚᱨ ᱑᱘᱓᱓ ᱥᱟᱞᱮᱨᱮ ᱥᱩᱭᱰᱮᱱ ᱨᱮᱱᱟᱜ ᱥᱴᱚᱠᱼᱦᱚᱢ ( Stockholm ) ᱨᱮ ᱡᱟᱱᱟᱢᱚ ᱞᱮᱱ ᱛᱟᱦᱮᱸᱫ ᱾ ᱨᱮᱸᱜᱮᱡ ᱱᱟᱪᱟᱨ ᱮᱸᱜᱟᱛ ᱟᱯᱟᱛ ᱨᱤᱱ ᱤᱨᱟᱹᱞ ᱜᱚᱴᱟᱝ ᱦᱚᱯᱚᱱ ᱠᱷᱚᱱ ᱯᱩᱱ ᱦᱚᱲ ᱜᱮ ᱫᱚ ᱵᱟᱧᱪᱟᱣ ᱠᱚ ᱛᱟᱦᱮᱸ ᱞᱮᱱᱟ ᱾Encyclopedia of Modern Europe: Europe 1789-1914: Encyclopedia of the Age of Industry and Empire, "Alfred Nobel", 2006 Thomson Gale. ᱟᱡ ᱵᱟᱵᱟ ᱫᱚ ᱥᱩᱭᱰᱤᱥ ᱥᱟᱬᱮᱥᱤᱭᱟᱹ ᱳᱞᱚᱥ ᱨᱩᱰᱵᱮᱠ (Olaus Rudbeck 1630–1702) ᱛᱮᱠᱚ ᱵᱚᱝᱥᱚ ᱨᱤᱱᱤᱡ ᱮ ᱛᱟᱦᱮᱸ ᱠᱟᱱᱟSchück, Henrik, Ragnar Sohlman, Anders Österling, Carl Gustaf Bernhard, the Nobel Foundation, and Wilhelm Odelberg, eds. Nobel: The Man and His Prizes. 1950. 3rd ed. Coordinating Ed., Wilhelm Odelberg. New York: American Elsevier Publishing Company, Inc., 1972, p. 14. ISBN 0-444-00117-4 (10). ISBN 978-0-444-00117-7 (13). (Originally published in Swedish as Nobelprisen 50 år: forskare, diktare, fredskämpar.) ᱚᱱᱟᱛᱮ ᱠᱟᱹᱴᱤᱡ ᱚᱠᱛᱚ ᱠᱷᱚᱱ ᱜᱮ  ᱤᱧᱡᱤᱱᱤᱭᱟᱹᱨ ᱟᱨ ᱡᱟᱭᱜᱩᱱᱩᱱ ᱠᱚ ᱪᱮᱛᱟᱱ ᱨᱮ ᱠᱷᱚᱸᱫᱽᱨᱚᱸᱫᱽ ᱟᱹᱰᱤ ᱠᱟᱹᱴᱤᱡ ᱠᱷᱚᱱ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾
ᱵᱮᱯᱟᱨ ᱨᱮ ᱟᱹᱰᱤ ᱡᱩᱨᱮ ᱦᱟᱹᱱ ᱮᱱ ᱛᱟᱭᱚᱢ ᱟᱡ ᱵᱟᱵᱟ ᱑᱘᱓᱔ ᱥᱟᱞᱮ ᱨᱮ ᱡᱚᱛᱚ ᱦᱚᱲ ᱨᱩᱥᱤᱭᱟ ᱨᱮᱱᱟᱜ ᱥᱮᱸᱴᱯᱤᱴᱚᱨᱥᱵᱚᱨᱜᱽ ᱧᱩᱛᱩᱢᱟᱱ ᱴᱷᱟᱶ ᱛᱮ ᱤᱫᱤ ᱠᱮᱫ ᱠᱚᱣᱟ ᱾ ᱚᱸᱰᱮ ᱟᱠᱚᱣᱟᱜ ᱜᱷᱟᱨᱚᱡᱽ ᱨᱮᱱᱟᱜ ᱚᱵᱚᱥᱛᱟ ᱱᱟᱥᱮ ᱵᱚᱫᱚᱞ ᱤᱫᱤᱭᱮᱱᱟ ᱾ ᱚᱸᱰᱮ ᱟᱡ ᱵᱟᱵᱟ (ᱡᱟᱦᱟᱸᱭ ᱫᱚ ᱯᱞᱟᱭᱩᱰ ᱨᱤᱱᱤᱡ ᱜᱚᱲᱦᱚᱱᱤᱭᱟᱹ) ᱴᱚᱨᱯᱮᱰᱚ ᱛᱮᱭᱟᱨ ᱠᱟᱹᱨᱜᱟᱲ ᱛᱮᱭᱟᱨ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾  

ᱜᱷᱟᱨᱚᱡᱽ ᱨᱮᱱᱟᱜ ᱠᱟᱹᱣᱰᱤ ᱚᱵᱚᱥᱛᱟ ᱱᱟᱯᱟᱭ ᱨᱩᱣᱟᱹᱲ ᱮᱱ ᱠᱷᱟᱱ ᱟᱡ ᱵᱟᱵᱟ ᱡᱟᱹᱜ ᱜᱩᱱᱩᱱ ᱥᱟᱬᱮᱥ, ᱤᱝᱞᱤᱥ, ᱯᱷᱨᱮᱸᱪ, ᱡᱚᱨᱢᱟᱱ ᱟᱨ ᱨᱩᱥᱤᱭᱟᱱ ᱯᱟᱹᱨᱥᱤ ᱠᱚ ᱥᱮᱬᱟᱭ ᱞᱟᱹᱜᱤᱫ ᱴᱤᱣᱥᱚᱱ ᱮ ᱵᱮᱵᱚᱥᱛᱟ ᱟᱫ ᱫᱮ ᱛᱟᱦᱮᱸᱫ  ᱟᱨ ᱑᱘ ᱪᱟᱸᱫᱚ ᱞᱟᱹᱜᱤᱫ ᱥᱴᱚᱠᱦᱚᱢ ᱨᱮᱱᱟᱜ ᱡᱟᱠᱚᱵᱥ ᱟᱯᱚᱞᱚᱡᱤᱥᱴᱤᱠ ᱟᱥᱲᱟ ᱨᱮ ᱥᱮᱪᱮᱫᱚᱜ ᱞᱟᱹᱜᱤᱫ ᱝᱟᱣ ᱮ ᱧᱟᱢ ᱞᱮᱫ ᱛᱟᱦᱮᱸᱫ 
alt=|thumb|ᱟᱞᱯᱷᱨᱮᱰ ᱱᱚᱵᱮᱞ ᱟᱜ ᱰᱮᱛᱷ ᱢᱟᱥᱠ, ᱡᱟᱦᱟᱸ ᱫᱚ  ᱠᱟᱨᱞᱥᱜᱚ, ᱥᱩᱭᱰᱮᱱ ᱨᱮᱱᱟᱜ ᱵᱟᱥᱟ ᱨᱮ ᱢᱮᱱᱟᱜᱼᱟ ᱾
ᱟᱞᱯᱷᱨᱮᱰ ᱫᱚ ᱯᱨᱚᱯᱷᱮᱥᱚᱨ ᱱᱤᱠᱚᱞᱮ ᱱᱤᱠᱚᱵᱷᱤᱪ ᱡᱮᱱᱤᱱ (Nikolay Nikolaevich Zenin) ᱛᱟᱹᱨᱤ ᱨᱮ ᱡᱟᱜ ᱜᱩᱱᱩᱱ ᱥᱟᱬᱮᱥ ᱥᱮᱪᱮᱫ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱑᱘ ᱥᱮᱨᱢᱟ ᱵᱚᱭᱚᱥ ᱨᱮ ᱟᱞᱯᱷᱨᱮᱰ ᱯᱩᱱ ᱥᱮᱨᱢᱟ ᱞᱟᱹᱜᱤᱫ ᱡᱟᱜ ᱜᱩᱱᱩᱱ ᱥᱟᱬᱮᱥ ᱨᱮ ᱩᱱᱩᱥᱩᱞ ᱥᱮᱪᱮᱫᱚᱜ ᱞᱟᱹᱜᱤᱫ ᱟᱢᱮᱨᱤᱠᱟᱭ ᱪᱟᱞᱟᱣ ᱮᱱᱟ ᱾ ᱚᱸᱰᱮ ᱩᱱᱤ ᱛᱤᱢᱤᱱ ᱫᱤᱱ ᱜᱟᱱ ᱡᱚᱱ ᱮᱨᱤᱠ ᱥᱟᱶ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾ ᱮᱨᱤᱠᱥᱚᱱ ᱟᱢᱮᱨᱤᱠᱟᱱ ᱜᱷᱟᱨᱚᱸᱡᱽ ᱞᱟᱹᱲᱦᱟᱹᱭ ᱨᱮᱱᱟᱜ ᱢᱮᱬᱦᱮᱫ ᱯᱚᱴᱚᱢ USS ᱢᱚᱱᱤᱴᱚᱨ ᱨᱮᱱᱟᱜ ᱱᱚᱠᱥᱟ ᱛᱮᱭᱟᱨ ᱮᱫ ᱛᱟᱦᱮᱸᱫ ᱮ ᱾Carlisle, Rodney (2004). Scientific American Inventions and Discoveries, p. 256. John Wiley & Songs, Inc., New Jersey. ISBN 0-471-24410-4.

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱥᱟᱬᱮᱥᱤᱭᱟᱹ
ᱛᱷᱚᱠ:ᱱᱚᱵᱮᱞ ᱥᱤᱨᱯᱷᱟᱹ
ᱛᱷᱚᱠ:᱑᱘᱙᱘ ᱜᱩᱨ
ᱛᱷᱚᱠ:᱑᱘᱓᱓ ᱡᱟᱱᱟᱢ
ᱛᱷᱚᱠ:ᱥᱤᱨᱤᱡᱤᱭᱟᱹ